Na osnovu člana 56. Zakona o organizaciji organa uprave Federacije Bosne i Hercegovine („Službene novine Federacije BiH“, broj: 35/05) i člana 30. stav 1. i člana 37. Zakona o izvršavanju Budžeta Federacije Bosne i Hercegovine za 2018. godinu („Službene novine Federacije BiH“, broj: 5/18), i Odluke Vlade Federacije BiH o usvajanju Programa utroška sredstava sa kriterijima raspodjele sredstava Tekući transfer neprofitnim organizacijama- udruge proistekle iz posljednjeg odbrambeno oslobodilačkog-domovinskog rata, utvrđenih Budžetom Federacije Bosne i Hercegovine za 2018.godinu, V.broj:206/18 od 22.02.2018.godine, federalni ministar za pitanja boraca i invalida odbrambeno-oslobodilačkog rata/ federalni ministar za pitanja branitelja i invalida domovinskog rata, obavjulje:

**JAVNI POZIV**

Za podnošenje zahtjeva za ostvarivanje prava na dodjelu sredstava Budžeta/Proračuna Federacije BiH za 2018.godinu iz oblasti boračko/braniteljsko invalidske zaštite - Tekući transfer neprofitnim organizacijama- udruge proistekle iz posljednjeg odbrambeno oslobodilačkog-domovinskog rata.

**I**

Predmet javnog poziva je sufinanciranje programa rada saveza, organizacija, udruženja/udruga proisteklih iz posljednjeg odbrambeno-oslobodilačkog/domovinskog rata i SABNOR-a.

**II**

Pravo sudjelovanja na Javnom pozivu ostvaruju: savezi, organizacije i udruženja/udruge i SABNOR koji su registrovane za obavljanje djelatnosti (poslova) koje se odnose na branilačke populacije, a registrovane su na Federalnom nivou ili na nivou Bosne i Hercegovine, sa projektima usmjerenim na realizaciju ciljeva ovog programa.

**III**

Pravo učešća po ovom Javnom pozivu nemaju podnosioci zahtjeva iz tačke II ovog Javnog poziva kojima su u prethodnoj budžetskoj godini odobrena sredstva za iste namjene, a nisu dostavili izvještaj o utrošku sredstava.

**IV**

Prijedlog raspodjele i isplate namjenskih sredstava iz tačke I ovog poziva vršit će se u skladu sa općim i posebnim kriterijima.

**V**

Opći kriterij za odobrenje sredstava za sufinanciranje programa rada temeljnih organizacija /udruženja/udruga proisteklih iz posljednjeg odbrambeno-oslobodilačkog/domovinskog rata i SABNOR-a, su:

- kvalitet i cilj programa;

- finansijski plan,

- visina učešća sopstvenih sredstava;

- povećanje zaposlenosti;

- broj članstva,

- uslovi rada udruženja,

- originalnost projekta u smislu poboljšanja uslova života i rada braniteljskih populacija,

 - očekivani učinak od značaja za Federaciju Bosne i Hercegovine, Bosnu i Hercegovinu kao državu i drugi kriteriji koje federalni ministar propisuje svojim pravilnikom kojim se uređuju opći i posebni kriteriji za odobravanje sredstava.

Ministarstvo će posebnim aktom utvrditi mjerljive potkriterije iz tačke IV Javnog poziva.

**VI**

Sredstva po ovom transferu odobrena su ukupnom iznosu od 460.000,00 KM:

Sredstva za sufinaciranje programa rada odobravat će se temeljnim savezima, organizacijama, udruženjima/udrugama proisteklim iz posljednjeg odbrambeno-oslobodilačkog/domovinskog rata i SABNOR-a, registrovanim na federalnom nivou i na nivou BiH, u iznosu od 280.000,00 KM.

Navedeni iznos će se odobravati na osnovu planova/programa i to kvartalno u 2018.godini.

Sredstva iz tačke VI Javnog poziva, dio od 100.000,00 KM, određuju se kao sredstva koja će se koristiti za tradicionalno održavanje Sportskih igara Saveza RVI Federacije BiH i HVIDR-e Mostar.

Razliku iznosa po ovom transferu, dio od 80.000,00 KM, određuju se kao interventna sredstva koja će se koristiti kao potpora programima i projektima za hitne i nepredviđene slučajeve koji nisu obuhvaćeni u javnom pozivu.

**VII**

Zahtjevi po Javnom pozivu za odabir programa/projekata iz oblasti boračko/braniteljsko invalidske zaštite u 2018.godini, iz tačke IV će se podnositi Ministarstvu u toku trajanja Javnog poziva, odnosno u trajanju od

**15 dana** od dana njegovog objavljivanja u dnevnim novinama, putem pošte ili lično u zatvorenim kovertama, na adresu:

**Federalno ministarstvo za pitanja boraca**

**i invalida odbrambeno-oslobodilačkog rata**

 **Hamdije Čemerlića br. 2.,**

 **71000 Sarajevo**

**sa naznakom:**

**" Komisija za predlaganje sredstava Tekući transfer neprofitnim organizacijama-udruge proistekle iz posljednjeg odbrambeno oslobodilačkog rata-domovinskog rata u 2018.godini"**

**VIII**

Aplikacioni formulari će biti objavljeni na WEB stranici Ministarstva ( [www.fmbi.gov.ba](http://www.fmbi.gov.ba).), a moći će se preuzeti i u prostorijama Pisarnice Ministarstva.

Neblagovremeni i nepotpuni zahtjevi se neće uzimati u razmatranje.

Federalno ministarstvo nema obavezu vraćati predatu dokumentaciju aplikantima.

**IX**

Uz zahtjeve je potrebno dostaviti slijedeću dokumentaciju:

1. Adekvatno popunjen i ovjeren aplikacioni formular;
2. Rješenje o registraciji;
3. Uvjerenje o poreznoj registraciji (identifikacionom broju);
4. Kopija ugovora sa bankom ili potvrda od banke iz koje se vidi ko je vlasnik računa;
5. Detaljno opisan projekat ili program za koji se traži sufinanciranje sa finansijskim izračunom prihoda i rashoda;
6. Finansijski plan projekta ili programa za 2018.godinu, sa izvorima prihoda i očekivanim rashodima, koji je usvojen na Skupštini/Saboru;
7. Ovjerena izjava o visini učešća sopstvenih sredstava;
8. Potvrda o broju članova udruženja ili ovjerena kopija zadnje stranice registra članstva;
9. Izvještaj o rezultatima dosadašnjih realizovanih projekata i njihov značaj za članstvo u

organizaciji /udruženju/udruzi i značaj za dalji rad organizacija/udruženja/udruge,

1. Izvještaj o kontinuitetu započetih, a nezavršenih programa/projekata;
2. Izjašnjenje o očekivanim efektima projekta/programa u 2018;
3. Izvještaj o posebnim potrebama i specifičnostima rada organizacije/udruženja.

Broj: 01-14- 1873/18

Sarajevo; 03.0.2018.godine **MINISTAR**

 **Doc.dr.Salko Bukvarević**